不應武康清溪之檄端居即事呈淮陽建昌二太守辰溪監郡三公
作者：米芾
朝代：宋

paragraphs: 秘篋大開千古到，雪圖小掛滿堂寒。
墨濃員嶠峰孤起，枕冷燕山玉一團。
圓扇古人蟬雀意，清風四海弟兄歡。
閉關不謝勤來客，畏暑非緣懶作官。
鳬脛欲長寧可益，蜩枝求足已能胖。
有時驚覺神瀵夢，北里新聲舞翠鸞。